Järvamaa 2013.a  Meistrivõistlused Bowlingus 
				REGLEMENT

Järvamaa meistrivõistlustel bowlingus järgitakse käesolevat juhendit. Kõigis reglemendiga reguleerimata küsimustes lähtutakse kehtivatest Eesti Veeremängude Liidu võistlusmäärustest.

EESMÄRK
Selgitada välja Järvamaa meistrid bowlingus meeste, naiste arvestuses.

TOIMUMISE AEG 
11.-14. aprill 2013.a. 

TOIMUMISE KOHT 
Türi-Allikul, Veski-Silla bowlingusaalis (4 rada, Brunswick)

KORRALDAJAD 
Võistluse korraldaja on MTÜ Veskisilla Bowlinguklubi (Alari Alviste, tel 527 5962, alari@vsbowling.ee )
Peakohtunik on Tauno Timmermaa, kes vajadusel määrab enda asemele asekohtuniku.

OSAVÕTJAD 
Võistlusel võivad osaleda ainult Järvamaal elavad ja töötavad kodanikud ning Järvamaa spordiklubide liikmeskonda kuuluvad sportlased.

VÕISTLUSKLASSID 
Arvestus toimub eraldi meestele ja naistele.

OSAVÕTUMAKS 
täiskasvanutele 	15.- eurot, 
Veskisilla Bowlinguklubi liikmetele 	13.- eurot,
juunioritele (vanus 15-17 a kaasa arvatud) 	10.- eurot,
noortele (vanus kuni 14 a kaasa arvatud)	 7.- eurot. 

REGISTREERUMINE
Registreerumine toimub kuni 10.04.2013 kell 17:00 e-mailil info@vsbowling.ee või telefonil 53 478 578. Võistlusele registreerumine on võimalik vabade aegade olemasolul ka Veski-Silla bowlingusaalis kuni viimase eelvooru alguseni 13.04.2012 kell 16:00. 

VÕISTLUSSÜSTEEM 
Eelvõistlus
Individuaalne, 4 sarja, euroopa mänguviis, 2 mängijat rajal. Rajad loositakse. Radade vahetus pärast igat sarja. Soojenduseks 5 minutit mängija kohta alustusrajal. Ümberviskamine ei ole lubatud. 
Eelvoorud toimuvad:	11.04.2012 kell 20:00 
	12.04.2012 kell 18:00, 20:00
	13.04.2012 kell 12:00, 14:00, 16:00

Naiste Round-Robin finaal 
Finaali pääseb eelvoorude kokkuvõttes kõige rohkem punkte kogunud 4 paremat naismängijat. Eelvõistlusel saavutatud punktid võetakse kaasa. Individuaalne, 3 sarja, euroopa mänguviis, boonustega (võidu eest 30 punkti, viigi eest 15 punkti). Mängitakse ühel rajal vastavalt mänguplaanile. Soojenduseks 5 minutit mängija kohta alustusrajal.

Meeste Round-Robin finaal
Round-Robin finaali pääseb 6 eelvoorude kokkuvõttes kõige rohkem punkte kogunud meesmängijat. Eelvõistlusel saavutatud punktid võetakse kaasa. Individuaalne, 5 sarja round-robin süsteemis, euroopa mänguviis, boonustega (võidu eest 30 punkti, viigi eest 15 punkti). Radade vahetus vastavalt mänguplaanile. Soojenduseks 5 minutit mängija kohta alustusrajal.

Finaalid toimuvad (nii naised kui mehed): 	14.04.2013 kell 12:00

AUTASUSTAMINE 
I, II ja III koha saavutajaid autasustatakse Järvamaa Meistrivõistluse medali ja diplomiga. Esikoha saavutajaid autasustatakse lisaks Järvamaa Meistrivõistluse karikaga.
Meeste ja naiste võistlusklasside kolm parimat saavad auhinnaks Eesti Meistrivõistlused Bowlingus 2013 osavõtutasu kompensatsiooni alljärgnevalt:
I koht   100%
II koht    50%
III koht   25%
(* EMV võistlusel osalemise eelduseks on EVML-i sportlaste nimekirjas registreerimine) 

TASAPUNKTISEISUDE LAHENDAMINE 
eelvoorus
a)	Võrdsete punktide korral on parem mängija, kes on saavutanud parema viimase sarja tulemuse. Selle võrdsuse korral arvestatakse eelviimase jne. sarja tulemust.
b)	Kui kõik eelpooltoodud parameetrid on võrdsed, selgitatakse võitja ühe heite kaupa täislauale (10 kurikat) kuni võitja selgumiseni.

c)	round-robin finaalis 
d)	Võrdse punktisumma puhul on võitja see, kelle puhas punktisumma (ilma boonusteta) on parem.
e)	Kui puhas tulemus on sama, siis on võitja round-robini omavahelise mängu võitja. 
f)	Kui omavaheline mäng jäi viiki, siis on võitja see, kellel on rohkem võite round-robin voorust. 
g)	Võrdse võitude arvu puhul on võitja see, kellel on round-robin vooru parima ja halvima sarja vahe väiksem. 
h)	Kui ka parima ja halvima sarja vahe on sama, määrab võitja parim sari round-robin voorust. 
i)	Kui kõik eelpooltoodud parameetrid on võrdsed, selgitatakse võitja ühe heite kaupa täislauale (10 kurikat) kuni võitja selgumiseni.